מדי משטרת ישראל

מדי משטרת ישראל הם מדי משטרה הנהוגים במשטרת ישראל ובמשמר הגבול שהוא זרוע מבצעית של המשטרה בישראל.

מערכות המדים במשטרת ישראל
במשטרת ישראל נעשה שימוש במספר מערכות מדים למטרות שונות:
 מדי שירות (סוג א') בצבע כחול בשימוש "המשטרה הכחולה" (כל משטרת ישראל פרט למג"ב), ובצבע אפור בשימוש משמר הגבול.
 מדים ייחודיים כחולים המורכבים ממכנסי דגמ"ח ומחולצה בסגנון דגמ"ח או חולצת פולו.
 מדים ייחודיים אפורים הכוללים מכנסי דגמ"ח.
 מדים ייחודיים לשיטור ימי המורכבים מחולצת פולו ומכנסיים קצרים.
 סרבלי טיסה, וסרבלים שחורים לשימוש הימ"מ, היס"מ והימ"ס.
 במשטרת ישראל "הכחולה" (לא כולל מג"ב) נהוגים גם מדי שרד בגוון כחול לאירועים מיוחדים.
בעבר היה נהוג במשטרת ישראל ובצה"ל שימוש חובה במדי חורף. מפאת החורף הקצר בארץ הוחלט לבטל את השימוש במדים אלה וסופקו לשוטרים מעילי משטרה במקום.

בשנת 2005 פורסם בעיתונות כי ישנה תוכנית לצייד את השוטרים הבאים במגע עם האזרח (בעיקר אלו העובדים בחדרי הגשת תלונות) בעניבה על מנת לשפר את תדמית המשטרה. בשנת 2007 הוצגו לראשונה מדים חדשים המיועדים לשוטרי משטרת הגבולות בנתב"ג ובמעברים הקרקעיים. המדים החדשים כוללים עניבה, מקטורן ווסט, במטרה לשפר את ייצוגיות השוטרים המוצבים "בשערי המדינה".

החל משנת 2007 מופעלת תוכנית במשטרה להוספת דגמי מדים נוספים בהרכבי בד שונים, בין היתר מדים בצבע כחול כהה (מכנסיים וחולצה) לשוטרי הסיור, ומדים בגוונים הקיימים בצירוף עניבה לשוטרים נותני שירות בתחנות המשטרה.

צבעי המדים של משטרת ישראל
  משמר הגבול משטרת ישראל  מדי שירות  מדי עבודה  מדים יצוגיים  מדי שרד

 גלריה של סוגי מדים נוספים 

 מדי שרד של קצינים בכירים 
בדומה לצה"ל נהוגים במשטרה ובמג"ב מדים טקסיים - מדי שרד. מדים אלה נלבשים אך ורק על ידי קצינים בכירים (מתת ניצב ומעלה) אשר שוהים מחוץ לישראל (נספחי משטרה וקצינים בשליחות דיפלומטית) וגם באירועי יום השואה, יום הזיכרון לחללי מערכות ישראל ואירועי יום העצמאות הממלכתיים הנערכים בישראל ובטקסים הממלכתיים נוספים.  מדי שרד כוללים מקטורן ועניבה.

היסטוריה
שמאל|ממוזער|150px|קצין משטרה בכיר ועוזרו במדי חורף ומעיל, 1953
שמאל|ממוזער|150px|תג כותפת של משטרת ישראל ושל מג"ב שהיה נהוג בשנות ה-50
בתחילה היו מדי המשטרה וסימני הדרגות ירושה של מדי משטרת המנדט הבריטי. עם הזמן חלו בהם שינויים, לרוב בדומה למדי צה"ל.

רק לאחר העשור הראשון של מדינת ישראל נוצרה אחידות במדי המשטרה: בדומה לצה"ל של אותה תקופה הייתה חלוקה למדי חורף, מדי זית מבד ומעיל חאקי, ומדי קיץ, בצבע חאקי בהיר.
לכובע המשטרה נוסף במהלך עשור זה פס כסף, דק לזוטרים ורחב לקצינים, שבוטל עד סוף העשור השני של מדינת ישראל.
בשנות ה-60 שונה צבע המדים מחאקי לבז', ושמות הדרגות הוחלפו לשמות עבריים.

במהלך שנות ה-90 שונו המדים לחולצה בצבע תכלת ומכנסיים בצבע כחול כהה.

 גלריה של מדים היסטוריים 

 מדים המוצגים במוזיאון 

 סמלים המוצגים במוזיאון 

 סמל כובע 

ראו גם
 דרגות משטרת ישראל
 מדים
 מדי צה"ל

קישורים חיצוניים
 דרגות משטרת ישראל , באתר משטרת ישראל
 מאמר על מדי המשטרה, מתוך ביטאון משטרת ישראל, "מראות המשטרה", גיליון 190

קטגוריה:משטרת ישראל
קטגוריה:מדים
קטגוריה:משטרת ישראל: היסטוריה